اقسم بالله الثقافه الاسلاميه سبب تخلفنا لازم تتبرا منها عيد النظر فى الدين او على الاقل فى كتب الفقه بتاعتنا
أقسم "بالله" الثقافة "الإسلامية" سبب تخلفنا؟ 😂😂 ما هو بص ، أنا هأفهمك ، يا تقسم بالله ، وساعتها تبقى مسلم عادي زي الناس ، وساعتها ما ينفعش تقول أن الدين سبب تخلفنا ، لأن كده بتقول لربنا : أنت نزلت دين هو سبب تخلفنا.  يا ماتقسمش بالله خالص.  لكن الاتنين جنب بعض جديدة برضه عليا دي. وأنا مش محتاج أرد على كلام مرسل كده مالوش معنى ، فين الدليل أنها سبب تخلفنا؟  بالعكس ، إحنا كمسلمين حكمنا العالم 1200 سنة كاملين مكمّلين ، رغم الصراعات ، ورغم تكرر الغزوات والحملات من الشرق والغرب ، وفي كل هذه المرات ، كنا بنرجع أقوى من الأول.  وما حصلش انهيار غير بعد ما سيبنا الإسلام اللي بتقول أنه سبب تخلفنا ، فواضح أنه الدليل التاريخي ضدك يعني! ثم إني هأقولك حاجة ، أتمنى تنفعك فعلًا.  التقدم والتخلف أساسًا يعني ايه؟ ، يعني منتجات مادية وحضارية ومعمار وهندسة واختراعات وعلوم وكده؟  طب ما هو دا أساسًا الإسلام بيأمر بيه ، يعني إيه الجديد؟  وأوروبا قبل القرن الـ18 ما كانش عندها أي منتج من المنتجات دي ، وما كانوش مسلمين ساعتها يعني ، كانوا كفّار برضه.  بينما إحنا كنا حتى حدود هذا القرن بوابة المعرفة ، والمعمار ، على العالم كله ، ومنتجاتنا الحضارية موجودة في أوروبا لغاية إنهاردة ، من أول القصور والحصون والمساجد اللي مالية أسبانية ، لغاية الجامعات اللي مبنية بقالها 600 ، و700 سنة ، لغاية المدارس العلمية في قلب الحواضر الأوروبية.  فهو لو ع التقدم دا ، إيه التعارض بينه وبين اللي أنت بتسميه "الثقافة الإسلامية"؟  إيه التعارض أصلًأ؟  مافيش! ، روح ياعم اطلب العلم دا وتعالا وربنا يجعل نهضة المسلمين على إيدك ، إيه المشكلة يعني؟ إنما لو التقدم أن البنات تقلع ، ونفتح حانات وخمور ، ونعمل مهرجانات عري ورقص ، ونسيب اللي عاوز يزني يزني ، واللي عاوز يكفر يكفر ، واللي عاوز يشتم ربنا يشتم ... إلخ.  فدا من أنهي ناحية تقدم أصلًا ، وليه هو دا التقدم ومش غيره؟ لو أنت اللي أعدت النظر في طريقة تفكيرك هتكتشف انك محتاج كتير قوي عقبال ما تتعلم عن "الثقافة الإسلامية" اللي أنت بتتهمها أنها سبب التخلف دي.